Република Србија

Општина Гаџин Хан

ОПШТИНСКО ВЕЋЕ

Број:06-400-683/18-III

27.12.2018.године

ГАЏИН ХАН

На основу члана 61. став 1. Закона о буџетском систему (,,Службени гласник РС” бр. 54/2009,73/2010,101/2010,101/2011,93/2012,62/2013,63/2013,108/2013,142/2015,68/2015,

103/2015,99/2016 и 113/2017), члана 11., 18. и 34. Одлуке о првом ребалансу буџета општине Гаџин Хан за 2018. годину (,,Службени лист града Ниша,, број 130/2017, 55/2018) и Предлога Службе за буџет, финансије и пореску администрацију број 400-1223/18-IV/01 од 27.12.2018. године,

Општинско веће општине Гаџин Хан, доноси

**Р Е Ш Е Њ Е**

**О УВЕЋАЊУ АПРОПРИЈАЦИЈЕ**

У оквиру средстава утврђених Одлуком о пвом ребалансу буџета општине Гаџин Хан за 2018. годину (,,Службени лист града Ниша,, број 130/2017, 55/2018), а на основу Закључка Владе Републике Србије, извршити увећање укупних прихода и примања буџета за износ од **10.000.000,00** динара и то:

1. **Конто 733154-Текући наменски трансфери, у ужем смислу, од Републике у корист нивоа општина-**

-у колони Трансфер од других нивоа власти -07- сада гласи 28.368.000,00

**-** у колони Укупно, сада гласи 190.811.000,00

**-**у реду Укупно 733000, у колони Трансфери од других нивоа власти -07- тако да сада гласи 275.448.000,00

**-**у реду Укупно 733.000, у колони Укупно,тако да сада гласи 437.891.000,00

Извор финансирања је 07-Трансфери од осталих нивоа власти

**О б р а з л о ж е њ е**

Чланом 61. став 1. Закона о буџетском систему (,,Сл. гласник РС” бр. 54/2009,73/2010,101/2010,101/2011,93/2012,62/2013,63/2013,108/2013,

142/2014,68/2015,103/2015,99/2016 и 113/2017), предвиђено је да у случају да се у току године обим пословања или овлашћења директног, односно његовог индиректног корисника буџетских средстава промени, износ апропријација издвојених за активности тог корисника повећаће се, односно смањити. Ставом 8. истог члана дозвољена је промена апропријација из осталих извора без ограничења, с тим да се подноси захтев органу управе надлежном за финансије за отварање, односно повећање одговарајуће апропријације за извршавање расхода и издатака из свих извора финансирања, осим из извора 01-Приходи из буџета.

Апропријација се увећава на основу Закључка Владе РС и уплате средстава од 10.000.000,00 динара које нам је Министарство финансија уплатило дана 25.12.2018. године, а све то на основу нашег захтева број 400-654/18-I од 14.12.2018. године којим смо се обратили Влади РС и Министарству финансија и тражили финансијску помоћ за покриће текућих трошкова.

У моменту доношења Одлуке о првом ребалансу буџета за 2018.годину није се знало да ли ћемо добити нека средства од Републике, па стога у Одлуци о првом ребалансу буџета за 2018.годину овај износ није ни планиран.

На основу свега горе изложеног доносимо Решење о отварању апропријације.

ЗАМЕНИК ПРЕДСЕДНИКА

ОПШТИНСКОГ ВЕЋА,

Горан Стојиљковић